Ikusi nolakoa den ultraizozketa-prozesua, urratsez urrats | Consumer\nBarazki izoztuen kontsumoa handitu egin da Espainian, baliabide praktiko eta erabilgarria baitira urteko edozein unetan modu osasungarrian jateko.\nEgilea: ASEVEC 2018-ko abenduak 14\nBarazkiak ezinbestekoak dira dieta osasungarria egiteko. Organismoari bitamina, mineral, zuntza eta antioxidatzaileak; beraz, horien kontsumoa aukera osasungarria eta egokia da beti, bai haurrentzat bai helduentzat. Barazkiek aukera eta aldaera ugari eskaintzen dituzte, plater sinpleenetatik abiatuta , sarrerakoak edo laguntzaileak, askoz ere prestatuagoak. Baita barazki izoztuak ere. Hona hemen nola gertatzen den ultraizozketa eta nola kontserbatu behar diren kontsumo egokia egiteko. .\nElikadura ona egitearen garrantziari buruz gero eta kontzientzia sozial handiagoa dagoen arren, gaur egungo bizi-erritmoak eta denbora faltak askotan nahi bezala jatea galarazten digute. Kasu honetan, barazki izoztuak aliatu ukaezina bihurtzen dira: urteko edozein garaitan kontsumi daitezke, ez dituzte beren propietateak galtzen eta luzaroan egoera ezin hobean mantentzen dira izozkailuan. Gainera, azkar eta erraz prestatzen dira, pureak, irakinak edo salteatuak izan ohi baitira.\nNolakoa da ultraizozketa-prozesua?\nBarazki bakoitzak du heltze-une egokia, eta, nahiz eta ultrakelazio-prozesuei esker urteko edozein sasoitan jan ditzakegun, barietate bakoitza unerik egokienean landu eta biltzen da, produktuak ahalik eta kalitate handiena izan dezan eta bere propietateak gal ez ditzan.\nGaraiaren arabera, sektoreko enpresek mota bat edo bestea hartzen dute. Bildu ondoren, fabrikara eramaten dira berehala, ultraizoztu ditzaten.\nNeguan biltzen diren barazkiak\nProduktua fabrikara iristen denean, garbiketa lurra, hostoak eta landatik ekar ditzakeen gainerako hondakinak kentzeko. Ondoren, eskalatzen da hau da, produktua tenperatura altuetan egoten da minutu batzuetan, mikroorganismoen garapena geldiarazteko eta haien bizitza erabilgarria luzatzeko. Barazkiak garbi eta egosita daudenean, ultraizoztu egiten dira.\nBarazkiak, nagusiki, urez osatuta daude, eta, kasu honetan, landareak izozteak ura izoztea esan nahi du. Barazkiakultraizoztu abiadura handian eta bakarka, etengabe mugituz, produktuak 20 °C-ra azkar iristea ahalbidetuz eta produktuaren ezaugarri guztiak bermatuz: kolorea, usaina, zaporea eta testura.\nZer gertatzen da ultraizozketaren ondoren?\nBarazkiek ultraizozte-prozesua gainditu dutenean, -22 ºC-ko tenperaturan biltegiratzen dira. Horrela, beti daude eskuragarri, eta ez dituzte galtzen haien propietateak eta mantenugaiak. Eta produktua behar den unean hasten da banatzen. Fase honen garrantzia txikiagoa dela dirudien arren, garraioa izoztutako produktuarena funtsezkoa da, eta funtsezko baldintza batzuk bete behar ditu hotz-katea ez hausteko.\nEra berean, ezinbestekoa da supermerkatuetan produktua behar bezala tratatu behar da, hozkailuak behar bezala kargatuz eta beharrezko tenperatura mantenduz. Ontzia kaltetuta badago, izotza badu edo produktua blokean aurkezten bada, hotz-katea hautsi delako eta barazkiak desizoztu eta izoztu egin direlako gertatzen da hori. Gomendagarria da kontsumitzailea erosi produktu izoztuak dendatik atera aurretik, eta eraman lehenbailehen etxeko izozkailura.\nBeraz, fase guztiak, barazkiak biltzen direnetik prestatzen diren arte, garrantzitsuak dira eta arreta jarri behar zaie.\nbarazkiak begetalak izoztu\nOrburu- eta barazki-kaneloiak


Euskal Sute Iraultzailea - ESI taldea: Joxe Antonio Etxebarrieta, bere heriotzaren urteurrenean... ahaztua\nJoxe Antonio Etxebarrieta, bere heriotzaren urteurrenean... ahaztua\nEUSKAL MUGIMENDU SOZIALISTAko\nMILITANTE ABERTZALE IRAULTZAILEA\nDuela 40 urte Joxe Antonio Etxebarrieta hil zen, 1973ko apirilaren 3an. Ez nuen inon bere oroitzapenik ikusi, eta horrek harritu nau. Militante iraultzaile miresgarri honek hainbertze eman zion Euskal Herri Langileari! Hainbertze eman zion Euskal Iraultza Sozialistari! Hainbertze eman zion Nazio Askapenerako Mugimendu Sozialista Iraultzaileari!\nZorretan naiz berarekin, euskaldun iraultzile guztion zorretan gara Etxebarrieta anaiekin. Horregatik gaurko idazki hau. Agur eta ohore, Joxe Antonio! Biba zu, abertzale iraultzaile paregabea!\nJoxe Antonio Etxebarrieta Ortiz 1940ko apirilaren 3an sortu zen Bilbon. 1957an, berak 17 urte zituela, aita galdu zuen. Etxeko jauna hilda, ordura arte aise eta goxo bixi izan zèn familia amak atera zuen aurrera. Asun, ama, Bilboko udaleko funtzionarioa zen, eta ahal izan zuen guztia egin zuen bere seme-alabek ikasketak egin zitzaten.\n1960an, 20 urterekin, Zuzenbidea ikasten zuen Deustuko Unibertsitatean, eta EGIko militantea zen. PNVko gazteriako kide izanik, Begoña aldean panfletoak banatzean atxilotu zuten, eta bi hilabetez egon zen preso Larrinagako espetxean. Atxiloketan, jakina, bortizki torturatu egin zuten. Beren torturatzaileek ez zioten José Antonio erraten, baizik eta "Pepe". Bere omenez, Txabik izangoiti hori hartu zuen sasian.\nHilabete batzuk geroago Joxe Antonio Pariserat joan zen, Eusko Jaurlaritzak emandako beka batekin. Horri esker familia hobeki ibili zen diruz, gainera bigarren anaia, Angel, kazetari lanetan ari zen irrati batean soldata on batekin.\nParisen Joxe Antoniok berehala egin zuen talka PNVko aparatu burokratikoarekin, eta EGIko sektore disidentea gidatu zuen. Gero eta gehiago hurbildu zen ETAren tesietara, eta arma-trafiko batean murgildu zen, geroko borroka armatua prestatzeko.\nIrakurle amorratua eta teoriko argia, Aljeriako Askapen Nazionalerako gerra independentista sakonki ikertu zuen, bai eta Kubako Iraultza Sozialista. Bere ustez, Kubako eredua zen egokiena Euskal Herrian aurrera eramateko, bainan ongi egokituz euskal errealitatera: gerrilla hiri eta herrietan garatu behar zen, talde armatuen bidez, eta ez mendian, kubatarrek egin zuten bezala.\nJoxe Antoniok Parisen asko eta asko ikertzen du arlo aunitzetan. Ikerketa horien fruitua da "Euskadiko Historia" izeneko idazkia, geroago ETAk berak argitaratu zuena. "Biolentzia iraultzailea legitimoa bada Aljeriako Herriarentzat, Euskal Herriarendako ere berdin-berdin" idatzi zuen.\nGarai berean, bere anaia gazteago batekin harreman militante eta intelektual sakona garatzen du: Txabirekin elkarrizketa eta solasaldi luzeak izan zituen. Bi anaiek bikote politiko iraultzaile ikaragarria osatu zuten, maila teoriko eta praktiko izugarria zuena.\n1963an Bilborat itzuli zen, Deustuko Unibertsitatean Zuzenbidea bukatzera. Irailean eritasun larri batek gorputz osoa elbarritu zion: zeharkako mielitisa. Gaixotasun hori orduan erabat ezezaguna zen, botiken bidez tratatu ezin dena. Ordudanik aitzina aulki gurpildun batean mugitzera behartuta, ahalegin gogorrak burutu ondoren erreabilitazioa amaitu zuen, eta berriz oinez hasi zen.\nErialdi luze hartan, Txabi bere anaiaren ondoan egon zen beti, laguntzen eta aldi berean Lenin-i buruzko eztabaida amaigabeetan murgildurik. Solasaldi eta polemika horietatik formazio politiko sendo eta sakona erdietsi zuten bi anaiek, geroago ETAren V. Biltzarrean ederki baliatu zutena. Bi anaiak erabat identifikatuta zeuden Kubako Iraultza Sozialistaren zuzendaritzare ildo politikoarekin: Fidel eta Raul Castro, Ernesto CHE Guevara, Camilo Cienfuegos... Marxismo-leninismoa Nazio Askapenerako gerrillan, borroka sozialista iraultzailea komunismoaren bidean... Euskal Herrian ere, hura zen egin beharrekoa: borroka armatua Independentzia eta Sozialismoa lortzeko.\n1966ko azaroan, Lenin-en "Zer egin" liburuan oinarriturik, Txatarra txostena idatzi zuen, non ETAren Bulego Politikoko kideen erreformismo likidazionista gogor kritikatzen zuen. Bertan ETA definitzen zuen "euskal prozesu iraultzailearen abangordia" gisa, zehaztuz abangoardiak Herriaren aitzinetik joan behar duela, norabidea seinalatuz hitzez eta ekintzez.\nEugenio Del Río eta Patxi Iturriotz-en likidazionismo espainolista kritikatzeaz gain, Jose Antonio Etxebarrietak Julen Madariagak idatzitako "La insurrección en Euskadi" izeneko idazkiaren "tercermundismoa" ere sakonki kritikatu zuen. Aldi berean ETAren V. Biltzarrean, bi anaiek, Txabik eta Joxe Antoniok, Txillardegiren kulturalismoa eta sozialismo "humanista" gupidagabe kritikatu zituzten. Biltzar horretan Etxebarrieta anaien tesi marxista-leninistak nagusitu ziren, eta haien ondoan eta aldean zeuden Julen Madariaga, Eskubi, Bareño, Bilbao eta Krutwig.\nZuzenbide ikasketak amaiturik, Joxe Antoniok abokatu bulegoa ireki zuen familiaren pisuan, bere aitaren toki berean. 1968ko martxoan Xabier Bareñoren defentsa eraman zuen aurrera. ETAko zuzendaritzako kide hau atrako batengatik atxilotua izan zen. Langile nekaezina, gero eta atxilotu gehiago zegoen garai gogor haietan, haien defentsa segurtatu zuen modu ezin hobean. Baita etsai frankistek ere zoriontzen zuten bere argumentazio bikainarengatik! Joxe Antoniok beti ironiaz erantzuten zien arerio hiltzaileen laudorioei...\nNahiz eta mehatxu polizialak jasan, nahiz eta atentatu terrorista bat pairatu, nahiz eta frankista batzuen eskutik ikaragarrizko jipoia hartu, Joxe Antoniok tinko segitu zuen bere militantzian, abokatu bezala militante iraultzaile atxilotuak defendituz eta ETAren baitan ekarpen teoriko mamitsuak eginez.\nLangile nekazezina, parranda ere maite zuen Bilboko Alde Zaharrean, beti bere makuluak aldean. Musika eta zientzia-fikzioa maite zituen, eta pipaz erretzea. Eta jakina, formazio politiko iraultzailea. Bera marxista-leninista zen, argi eta garbi.\nBurgosko auzian lan ikaragarria egin zuen Xabier Izko de la Iglesia ETAko militantearen alde, 48 ordutan bere defentsan prestatuz, 80 orrialdeko idazki bikain batekin. Abokatu guztein korrdinazio lana ere egin zuen bertan.\n1973ko apirilaren 3ko egunsentian hil zen, Bilbon.\nAGUR ETA OHORE, JOXE ANTONIO!!!\nBURURAINO ERAMANGO DUGU!!!\nPublicado por GAR kolektiboa en 14:20\nEtiquetas: biografiak, Euskal Herria, MLNV


#BILBAONEGUA2021 PROGRAMAK 30 HITZORDU PROPOSATZEN DITU, URIKO BIZILAGUNEK KULTUR PLANEZ BETETAKO ASTE BAT GOZATU DEZATEN – Bilbao Kultura\nHome » Berriak » Bilbao Kultura @eu, Bilbao Kultura @eu » #BILBAONEGUA2021 PROGRAMAK 30 HITZORDU PROPOSATZEN DITU, URIKO BIZILAGUNEK KULTUR PLANEZ BETETAKO ASTE BAT GOZATU DEZATEN\n#BILBAONEGUA2021 PROGRAMAK 30 HITZORDU PROPOSATZEN DITU, URIKO BIZILAGUNEK KULTUR PLANEZ BETETAKO ASTE BAT GOZATU DEZATEN\nMusika, erakusketak, antzerkia edo zinema dira aisialdiko eta kulturako ekimen honek dakartzan proposamenetako batzuk, otsailaren 15etik (astelehena) 21era (domeka) gauzatuko direnak.\nUdalak #BilbaoNegua2021 izena eman die proposamen hauei, tokiko eragileek sortutako kultur eskaintza bat, publikoaren eta artisten segurtasunerako berme guztiekin gozatu ahal izango dena.\n(Bilbo, 20201eko otsailaren 12a).-Bilboko Udalak Bilboko auzoetara urreratu ditu berriro kultura eta aisialdia,\n#BILBAONEGUA2021 kulturako eta aisialdiko ekimenarekin, zeina adin eta gustu guztietako jendearentzat prestatu baita.\nAste honetarako eskaintzan badira 30 hitzordu.\nOtsailerako eta martxorako programazio berri honekin, Udalak berriro ere egingo du apustu sendo bat eskua kultur sektoreari luzatzeko, bera izan baita zigortuenetakoa joan diren hilabeteotan, eta lehentasuna emango die tokiko kultur eragileen lanari, jende kopuru mugatua izango duten ekitaldiak programatzeko, eta betiere publikoa eserita dagoela eta zorrotz-zorrotz betetzen direla higiene eta segurtasun protokolo guztiak, agintari eskudunek gomendatuak, ekitaldietara joango diren guzti-guztien osasuna bermatzeko.\nOtsailaren 15etik 21era arteko programazioa:\n– SAN INAZIO – IBARREKOLANDA UDALTEGIA\nExpodistritoko erakusketa ibiltariek San Inazioko udaltegira eroango dute José Angel Tejeroren erakusketa. Obra hauek OLIO PUNTILLISTAren teknikarekin daude eginak. Bizitzari begiratzeko modu bat da, margolaritzatik hasi eta artearen perfekziorainokoa. Puntillismoa margolaritzako gurutze-puntutzat jotzen da, eta, beraren bidez, margolana goratu egiten da, fantasia handia eragiten da margoan, eta mihisearen perfekzioa maila handietara jasotzen. Sarrera doakoa da.\nOtsailaren 26ra arte.\nArgazkineta, bestalde, herritarren parte-hartzerako ekimen bat da, auzoen azken garaietako historia berreraiki eta sakondu gura duena, Bilboko auzoetako bizilagunek emandako dokumentazioarekin eta testigantzekin. Iazko urrian, furgoneta bat abiatu zen.\nSarriko, Ibarrekolanda, Elorrieta eta San Ignazio auzoetako kale eta plazetan zehar, hainbat material bildu eta digitalizatzeko: argazkiak, negatiboak, diapositibak, kartelak, bonuak, posta-txartelak, prentsa-zatiak, aldizkariak, panfletoak, mapak, bideoak eta idatzitako dokumentuak. Otsailaren 26ra arte, bildutako material guztia San Inazioko udaltegian egongo da erakusgai, eta han ikusi ahal izango da nola aldatu diren espazioak, ohiturak, tradizioak, herritarrak eta nola igaro den denbora. Erakusketa, ikusi nahi dutenentzat, doan izango da, eta astelehenetik ostiralera egongo da irekita, 8:30etik 20:30era.\n– CASTAÑOS-KO UDALTEGIA\nOtsailaren 19an, 19:00etan.\nBilboko Zirkuituaren XX. denboraldiak tokiko antzerki-taldeen jarduera sustatzen du; gehienak amateurrak edo erdi-profesionalak dira. Otsailaren 19ko hitzordua (barikua), Asuntos Propios konpainiarekin izango da, “Psicolabis” antzezlanarekin. “Psicolabis” 2020an sortu zen. Komedia hutsa da, amarrurik eta iruzurrik gabea, gure garaiotan hain beharrezko eta gomendagarria. Hitzordu guztiak 19:00etan hasiko dira. Dohainik dira, baina gonbidapenak erreserbatu behar dira nahitaez, emanaldiaren egun berean 688 603 737 telefonora deituta.\n– OTXARKOAGAKO UDALTEGIA\nExpodistrito ekimena Otxarkoagako Udaltegian izango da, “Vidas resilientes” erakusketarekin, zeina UNICEF-ekin batera elkarlanean sortua izan baita; 18 argazki dira, Mauritaniako neskato-mutikoen erretratuak eta haien kontakizunak agertzen dituztenak. Kontakizun horietan, haien errealitatea kontatzen da, betiere bizirik irautea eta poza direla abiaburu. Sarrera doakoa da.\n– BEGOÑAKO UDALTEGIA\nExpodistritoren aldi baterako erakusketen zikloa Begoñara iritsiko da bere erakusketa ibiltariekin. Kasu honetan, Victoria Escaladaren margolanen txanda izango da. Erakusketa honetan ikusi ahal izango diren obrak olio-margolanak eta erretratuak dira. Olio margolanetan hainbat gai erakusten dira, baina ura ageri den koadroak dira nagusi: itsasadarra, itsasoa edo euria; batez ere, gertu-gertuko lekuen irudiak dira, Bilbo eta inguruetakoak. Sarrera doakoa da.\nOtsailaren 16a, 17a eta 18a.\nBidaiarien txokoak Begoñako Udaltegira eroango du bidaien eta abenturen gaineko ikuspegi gertuko eta desberdin bat. Sarrerak doan dira, baina nahitaezkoa da emanaldiaren egunean bertan gonbidapen baten erreserba egitea, 688 603 737 telefonora deituta.\nOtsailaren 16an, martitzenean, “Islandia, abentura lurraldea. Euskal Baleazaleen arrastotik” izeneko zikloarekin emango zaio hasiera (Arturo Martínez, subealabici). Zuzendariak, ondoren, hitzaldi bat emango du. 1615ean, Islandiako ipar-mendebaldeko fiordoetan, 32 gizon baleazale euskaldun hil ziren. Zertan zebiltzan han? Zer gertatu zen? Nondik abiatu ziren hara? Galdera horiek izan ziren proiektu horren abiapuntua, eta Euskal Herriko eta Islandiako itsasalde guztian ibili da (Euskal Herria baita baleazale haien sorlekua, eta Islandia gertaeren lekua). Martínezek historiazko eta kulturazko abentura hori emango du ezagutzera Euskal Herriko eta Islandiako itsasaldeetan, bizikletaz joanez batetik bestera.\nOtsailaren 17an, “Minca, ekologiaren paradigma” izango da proiektuko sujeta; Kolonbiako Sierra Nevada mendilerroa ematen du erakustera, zeinean tribu eta familia indigenak bizi baitira. Hango bizilagunek inguruari dioten amodioa eta naturari dioten begirunea ezagutu nahirik, Unai Madariaga harantz abiatu zen, eta Mincara iritsi. Han, pertsona batzuekin eta besteekin berba egin ostean, konturatu zen Kolonbiako hiriburu ekologikora iritsia zela.\nEguenean, Bilbao Mendi Film Fest jaialdian parte hartu duten bi titulu proiektatuko dira. Lehena, “L’escalade Libérée” izeneko dokumentala izango da, Benoît Regord-ena. Antoine Le Menestrel eskalatzaile aitzindaria da, maila oso handikoa. Berrogeita hamabost (55) urte beteak, egiazaletasun osoarekin eta sentikortasun handiarekin ematen du erakustera nola bizi duen eskalada, eta nola aldatu den harekin duen harremana denborarekin. Bigarren filma “Salto is the King” da, Pavol Barabaš´-ena. Munduko ur jauzirik garaienetan rappel egitea da eslovakiar lagun talde baten erronka handia: True de Fer eta Bras Magasin, Reunion uhartean, Tugela, Hego-afrikan eta Salto Ángel, Venezuelako Amazonian. Atzenengo aipatua ikaragarriena. Taldea 2018aren hasieran iritsi zen hara, euriteen sasoi bete-betean, ibaia hazi-hazita egoten denean, eta rappel egiten saiatu zen orduan.\n– BERRIOTXOA IKASTETXEKO HITZALDI ARETOA\nOtsailaren 19a. 19:00etan.\nOtsailaren 19an, “Cholitas” emango da, BBK Mendi Film jaialdiaren atzenengo edizioan epaimahaiaren saria irabazi zuena. Dokumentala Jaime Murciego eta Pablo Iraburuk zuzendua da, eta bost emakume boliviar indigena agertzen dira filmean, espedizio guztiz berezi batean. Amerikako mendirik garaienera igoko dira, liberazio eta ahalduntze ekintza gisa. Irudi ikaragarriak ageri dira: gona tradizionala jantzita igoko dira. Ez dira eskalatzaile soilak: emakume ausartak dira, libre, zoriontsu eta bizirik sentitzeko leku bat bilatu nahi dutenak mendian. Abentura horrekin, emakume izateko modu inspiragarri bat erakutsiko diote mundu osoari, tradizioa bizitzeko eta ama lurrarekin harremana izateko modu berezi bat. Sarrerak doan dira, baina nahitaezkoa da emanaldiaren egunean bertan gonbidapen baten erreserba egitea, 688 603 737 telefonora deituta.\n– SAN FRANTZISKOKO UDALTEGIA\nExpodistrito ekimenak Ibaiondoko barrutiko bizilagunei eskainiko die “Flujo” izeneko erakusketa, Javier Merinorena, San Frantziskoko udaltegian. Argazkigintzako proiektu honek bidaia bat egiten deneko hasierako ziurgabetasuna erakusten du, zerk eragiten duen bidaia hori esperientzia erabat ez-ziurra izatea. Pertsona batzuk, bakarka abiatzen direnak norabait, hainbat arrazoi tarteko, baina bihurtzean maite dituztenen abegi ona aurkituko dutenak, haien etorrera pozez ospatzen delarik. Gainera, badira pertsonak bidaiatze hutsaz gozatzen direnak, inolako ardurarik gabe bihurtzeko data dela-eta, inolako ardurarik gabe iristean aurkituko dituzten pertsonak direla-eta.\nOtsailaren 15ean, 19:00etan.\nBilbaoArtek film bat proposatuko du, “El ídolo caído”, Carol Reed-ena, jatorrizko bertsioan. Sarrerak telefonoz erreserbatu behar dira, 944155097 telefonoan, filma proiektatzekoa den egunean bertan 9:00etatik aurrera eta saioa hasi baino ordubete lehenagora arte.\nZinema izango dugu, ostera ere, Robert Hamer-en “Ocho sentencias de muerte” filmarekin. Sarrerak telefonoz erreserbatu behar dira, 944155097 telefonoan, filma proiektatzekoa den egunean bertan 9:00etatik aurrera eta saioa hasi baino ordubete lehenagora arte. Informazioa hemen dago eskura: hemen\nHorrez gain, otsailaren 19an hasi eta martxoaren 18ra arte, Estibaliz Sádaba Murguíak, 2020an BilbaoArten artista egoiliarretako bat izan zenak, Desdoméstica lana erakutsiko du Urazurrutia Aretoan. Bideo eta fotografia erakusketa hau otsailaren 19an inauguratuko da, 19:00etan, eta sarrera librea izango da, eta jende kopurua mugatua.\n– BIDEBARRIETAKO LIBURUTEGIA\nOtsailaren 16an, 19:00etan.\nBidebarrieta Kulturgunean “El lunes que nos querrán” aurkeztuko da, Najat El Hachmi rena, 2021eko Nadal Saria irabazi duen idazlearena.\nNajat El Hachmi idazleak, “El lunes nos querrá” lanean, hamasei urteko gazte baten istorioa kontatzen du: askatasuna nahi du, zoriontasuna zerk ekarriko dion jakitearren. Baina abiaburuko baldintzak zailak dira. Inguru itogarri batean bizi da, eta gaitza izango du handik ateratzea prezio handiegi bat ordaindu gabe. Egun batean, neska bat ezagutuko du, eta haren gurasoek beste era batera bizi dute kultur nortasuna, komunitatean gainerakoek izan ohi dituzten lokarriak gabe: horixe da, hain zuzen, bere irritsa. Miresgarri zaizkio bere lagun berri horrek emakume moduan lehenengo erronkei ekiteko ageri dituen bizitasuna, poza eta ahalegina, eta haren urratsen atzetik joatera bultzatuko dute. Aurkezpen horretara joateko, ezinbestekoa izango da gonbidapenetako bat erreserbatzea hemen: hemen\nOtsailaren 19an, 18:30ean.\nBilbao Distrito Jazz ekimena Bilbaina Jazz Clubekin elkarlanean antolatua da, eta Uriko auzoetara eroango ditu formatu txikiko kontzertuak eta genero horretako artista ospetsuenak. Otsailaren 19an, Ángel Celada Slow Trío taldearen txanda izango da. Ángel Celada bateria-jotzailea da Euskal Herrian musika modernoaren arloko musikaririk ospetsuenetakoa, eta Carla Sevillaren ahotsarekin eta Marcos Salcines piano jotzailearekin aurkeztuko du proiektu fin hau. Sarrerak www.bilbaokultura.eus; helbidean daude, bost euroko prezioan.\nOtsailaren 19an eta 20an, 19:00etan.\nBilborock Aretoan BATAKLAN KABARET ikuskizuna izango da. Gau batean, Bilbon, 1935. urtean, Bataklan Kabaretek bere argizko kartela piztu zuen fatxadan, Pariseko giro dotorea Bizkaiko hiriburura ekartzeko asmoz, etortzekoa zen tragedia aurreikusi barik…Errautsetatik berpiztutako zeremonia-zuzendari bat, orkestra, kabareteko neska alaiak eta izar nagusi paregabea agertuko dira oholtza gainera, publikoa asaldatuz.Teloia altxatutakoan, elkarrizketak, abestiak eta kritika sozialez beteriko kabaret saioak tartekatuko dira. Sarrerak bi euroan salduko dira, eta Kutxabank-eko webgunean eta kutxazain zerbitzu anitzetakoan eskuratu ahal izango dira.\n– CAMPOS ELISEOS ANTZOKIA\nOtsailaren 15ean eta 16an. Saio bikoitza, 11:30ean eta 17:00etan.\n3 eta 11 urte bitarteko umeek Irrien Lagunak taldeak eskainiko dituen antzerki-saioez gozatzeko aukera izango dute Campos Antzokian. Tiritatxo bere kontsultan dago eta Martinber korrika sartuko da bertara, gutun bat eskuan daukala. Zer gertatzen da? Gutuna bere lagun batena da, eta zoriondu egin du, 10 urte bete dituelako. Eta jaialdira joango dela dio! Tiritatxo eta Martinber gidari direla, Irrien Lagunak kontsultatik pasako dira, jaialdirako proposamenak egiten. Sarrerak bi euroan dira, eta Kutxabanken webgunean eta kutxazain zerbitzu anitzetakoetan daude salgai.\n– BILBOKO ELKARTE FILARMONIKOA\nOtsailaren 20an eta 21ean\nBilbainadak ere badira #BilbaoNegua2021 ekimenaren programazioan. Zapatuan, otsailak 20, 12:00etan, Los Cinco Bilbainos taldearen txanda izango da, eta otsailaren 21ean, domekan, 12:00etan, Los Txikisena. Sarrerak bi euroan dira, eta Kutxabanken webgunean eta kutxazain zerbitzu anitzetakoetan daude salgai.\nOtsailaren 20an eta 21ean.\nOtsailaren 20an eta 21ean, 19:00etan, eta Zabalguneko Abesbatzarekin elkarlanean antolatuta, zarzuela antzeztua izango dugu Bilboko Elkarte Filarmonikoan, “Si las mujeres mandasen” zarzuelarekin. Giro bohemioko entsegu-lokal batean, konpainia batek obra baten antzezpena prestatzen du (komedia liriko antzeztua), lirikako (zarzuela) obra esanguratsuenak bisitatuz: Pablo Sorozabal, Jacinto Guerrero, Amadeo Vives, eta beste batzuen lanak. Sarrerak bi euroan dira, eta Kutxabanken webgunean eta kutxazain zerbitzu anitzetakoetan daude salgai.\nAzkuna Zentroak, Bilboko Udaleko Gizarte eta Kultura Garaikidearen Zentroak, #BilbaoNegua2021-en parte hartzen du, hainbat diziplina biltzen dituen programazio batekin (arte bisualak, zinema, literatura, edo ikus-entzunezko arteak). Aste honetarako, Bideotik, ikus-entzunezko bidezko beste kontaera batzuei erreparatuz, eta Euskal DiseinuAZ, diseinuko sorkuntza-prozesuak proposatzen ditu, otsailaren 11rako.\n– ARRIAGA ANTZOKIA\nOtsailaren 18an, 19:00etan\nMetamorphosis Dance biluzik, Iratxe Ansa-rena eta Igor Bacovich-ena. Ikuskizun zail eta dinamiko bat, non jariotasunez batzen diren musika eta mugimendua. Informazio gehiago; hemen\nOtsailaren 19an, 19:00etan\nOraindik aurkitu gabeko herrialde bat, zeinaren mugetatik ez baita ezein bidaiari itzultzen, Álex Rigolaren ikuskizun bat da, heriotza eta bizitza dituena gai, eta baita ere indibidualismoa, neoliberalismoa, familia, zer immaterialak, humanitatea, taldetasuna, existentzialismoa, bizirik irautea, adiskidetasuna eta maitasuna. Sarrerak eta argibide gehiago; hemen.\n– ERREKALDEKO UDALTEGIA\nErrekaldeko IX. Umorezko Antzerki Erakustaldiaren bederatzigarren edizioa dator Errekaldeko Udaltegira, “Gizaunka” ikuskizuna eskaintzera, El Mono Habitado konpainiaren eskutik. Euskaraz izango da emanaldia, eta Kafkaren bi obra ospetsuenei omenaldi moduko bat egiten die: “Metamorfosia” eta “Txostena akademia baterako”, batez ere bigarren horri egiten zaio aipamena. Obraren tonua, ordea, oso desberdina da Kafkaren munduarekin alderatuta: ironiaz betetako istorio bat ematen da antzezlanean, pertsonaia itxuraz laño-laño batek kontaturik, bizitza argitasun oies batekin eta umore mikatz askotxorekin deskribatuta.\nArratsalde horretan bertan, Pez Limbo konpainiak “Boxers” lana emango du. Obra hau euskaraz da: bi pertsonari buruzkoa da, zeintzuk ezkutuko kontu batean nahastuko baitira, dirua erraz eta porrotik gabe irabazteko aukera aurkituz ustekabean.\nSarrera librea da, baina gonbidapen bat eskatu behar da, 67155993 telefonora deituta, emanaldiaren egunean bertan.\n∙ Bilbao Jaiak: FACEBOOK | TWITTER\n← BILBOKO UDALAK MIGUEL DE UNAMUNO SAIAKERA SARIKETAREN XXII. EDIZIORAKO DEIALDIA EGIN DU\n#BILBAONEGUA2021-ek, OTSAILARI AGUR ESATEKO, KULTURAREN ETA AISIAREN ALORREKO 27 HITZORDU PRESTATU DITU URIKO BARRUTI GUZTIETAN ZEHAR →


Albisteak - 2019ko erdialdeko laburpenaren hasierako bilera, taldeko moralaren erakustaldia eta barbakoa brikolajea\n2019ko erdialdeko laburpen bilera, taldeko moralaren erakustaldia eta barbakoa DIY\n2019ko uztailaren 6an, Yantai Xinyang Electronics Co., Ltd.-ko patioan pankartak altua ziren, jai musikaz inguratuta, leloak bata bestearen atzetik, eta "2019 Xinyang Electronics Mid-Year End Kick-off Meeting" pankartak, zintak eta globoak altuak ziren bulegoen eraikineko hitzaldi gelan. Jantzia bereziki jai zen, eta Xinyang-ekoek urteko erdialdeko urteko laburpen-jarduerak abiarazi zituzten. 13: 30ean, zuzendaritza bilera hasi zen ofizialki "Xinyang-en abestia" gidaritzapean. Saileko arduradun bakoitzak eta tailerreko arduradunek urteko lehen seihilekoan egindako lana laburbildu zuten eta sailaren arazoak aztertu zituzten. 2019ko bigarren seihilekoaren lan ardatza aurreikusita zegoen. Jiang Shiliang zuzendari nagusiak entzun zuen langileen lan txosten guztia amaitu ondoren, sail bakoitzari iruzkin serioa egin zitzaion, eta urteko bigarren seihilekorako lan moldaketak egungo merkatuko egoeraren arabera zabaldu ziren. Era berean, bihurri tailerra, ekipoen atala, muntaia tailerra, produkzio saila eta kalitate kontrolerako saila goraipatu ziren. Unitatearen lan planaren ezarpena erabat baieztatu zen, eta eskerrak ematen dizkiegu Xinyangen helburuak lortzeko eskainitako dedikazioagatik. Eguneroko lanean, kudeaketa prozesuan eta lan emaitzetan hobetzeko tarte handia dago. Gure abantailak eta taldearen indarra erabili behar ditugu Xinyangera abiatzeko, mendeko Xinyang ametsa gauzatzeko. Xinyang jendeak lan baldintza erosoak alde batera utzi behar ditu, merkatuko inguruneko aldaketak aktiboki integratu behar ditu, otsoen lan estiloa garatu behar du eta jatorrizko produktuen kalitatea bermatzean produktu berriak aktiboki garatu behar ditu, eta ausart atera behar du merkatu nagusi bat hartzera. partekatu. Hitzaldi orokorraren ondoren, kudeatzaile guztiek batera zin egiten dute gure inguruan eragiteko ekintzak erabili behar ditugula, adibideak eman, geure buruari erronka egin, ikasten jarraitu, besteei eragin, gezurrak ez esan, zuzendu eta okerretik aldendu, ez izan inoiz konforme, ahalegindu. lehen posturako, eta Xinyang pertsona kualifikatuak izatea. Egin kalitatea, hobetzen jarraitu, berritzen jarraitu, merkatua ireki eta beti bezeroen beharrak asetzen. Xinyang pertsonak garen aldetik, Jiang jaunaren negozio ideiak ulertu eta Xinyangen garapenaren erritmoa jarraitu behar dugu. Xinyang-ek dirua irabazteko plataforma eskaintzen ez ezik, bizitzaren benetako zentzua irakasten digu. Xinyang plataformari eskertzen diogu eta eskerrik asko egindako lanagatik.\n16: 30ean, sukurtsaleko taldea txukuna eta ordenatua da. Udan eguzki beroak lurra egosi behar zuen, baina Xinyang pertsonen izpiritua, izpiritua eta izpiritua eguzkia estaltzeko hodei urdin txiki batekin trukatu dira eta haize bolada batek poliki-poliki gehitzen dio taldearen moralaren erakustaldia. Aire erosoarekin, gaur egun gure moralaren pantailak Xinyang taldearen familia, eskola eta militarren giro korporatibo bikaina islatzen du. Gure taldeak kontzentratu behar du mendeko Xinyangen oinarri sendoak finkatzen. Eguneroko lanean gaur erakutsi dugun batasun eta ekintza estilo egokia mantenduko dugula espero dut. Erritmo uniformeak Xinyang pertsonen ezagutzaren eta ekintzaren batasuna islatzen du. Azkenean, emaitzak pantaila zoragarrian dauden guztiei ere erakusten zaizkie. Xinyang Produktuaren terminaleko produkzio-lerroaren bihurri tailerra, osagai tailerra, orratz tailerra eta kalitate ikuskatzailearen kalitate sailak irabazi ditugu hiru onenak. Osagai eta bihurri tailerrek emaitza onak lortu dituzte eguneroko produkzioan. Orratzak egitea ere gogor egiten ari da goranzko izar gisa Kalitate eta salmenten uzta bikoitza atzemateko, Kalitate Sailak zorrozki kontrolatzen du kalitatea Xinyang produktuak hobetzen jarraitzeko. Minutu bat agertokian eta hamar urteko lana. Lan serioaren ostean, aktiboki lan ona egiten dute taldeen eraikuntzan, beraz emaitza bikainak lortu dituzte. Talde bikain batekin ikasi behar dugu eta, aldi berean, eguneroko lanean ohitura txarrak alde batera utzi eta gure abantailen joko osoa eman behar dugu. Negozioaren helburuak.\nJardueraren goren puntua parrillada bizi eta alai batean hasi zen. Ikatz sutsua gure ametsengatik eta Xinyang-en negozio errendimendu oparoagatik borrokatzeko dugun jatorrizko asmoa bezalakoa da. Bedeinkatu Xinyang. Xinyang-en familiako kideak pentsamenduan eta urratsez urrats bateratuta daude. Etorkizuneko lanean, gure abantailak erabili beharko ditugu Xinyang-en mendeko ametsa gogor lan egiteko eta 2019ko negozio helburuak betetzen direla ziurtatzeko.\nMezuaren ordua: 2019-07-07


Etchelecu-Montes txapeldun Kutxa Sarian\n2011/03/01 | Lehiaketa\n19-30 irabazi diete Espinar-Ruiz de Larramendiri finalean; Caset-Mendizabalentzat izan da 3. postua, Muneta-Gracieti 23-30 gailendu eta gero\nOtsailaren 26an, larunbata, jokatu zen, Tolosako Beotibar pilotalekuan, Frontoi Motzeko Emakumeen Gomazko Paletako Kutxa Sariko finala. Etchelecu-Montes bikoteak jantzi du 2010-11 edizioko txapela, Espinar-Ruiz de Larramendiri 19-30 irabazi ondoren. Aurretik, jaialdiaren lehen partidan, 3. eta 4. posturako lehia jokatu zuten Muneta-Graciet eta Caset-Mendizabal bikoteek; bigarrenentzat izan da saririk goxoena, 23-30 gailendu baitzaizkie gorriei. Hona hemen, zehaztz-mehatz, jaialdia:\n1. 3.-4. postuak: Muneta-Graciet 23 / CASET-MENDIZABAL 30\n2. FINALA: Espinar-Ruiz de Larramendi 19 / ETCHELECU-MONTES 30\nJaialdiko lehendabiziko partidak hiru ordu laurdeneko iraupena izan zuen, eta erritmo azkarra izan zen ezaugarririk nagusiena. Bikote urdinak Alegiako arantza ateratzeko gogoa zuela esan liteke euren jardunari erreparatuta. Izan ere, partidan erabat sartuta eta kontzentrazio handiz kantxaratu ziren Caset eta Mendizabal. Horren erakusle da, hasiera-hasieratik markagailuan aurrea hartzeaz gain, berehala zulo handia, kasu askotan ia irauli ezina, ireki zutela markagailuan: 2-11, 4-16, 5-22 eta 6-25, besteak beste. Gorriak ere gogotsu hasi ziren, baina ez zuten euren egunik onena izan, menpean aritu baitziren ordura arte. Hala ere, “piztualdi” dezentea izan zuten, eta, horri esker, bikote urdinak ere huts gehiago egin, ordura arte lasai eta seguru jokatu zuten, urduritu eta markagailuan 15-26 jartzea lortu zuten eta baita 23-29 ere. Amaieran, ordea, baigorriarrarentzat eta anoetarrarentzat izan zen 3. postua, eta azken honen ahal teknikoaz gozatzeko parada izan zen tanto zoragarriei esker. Muneta-Gracietentzat, berriz, txapelketako laugarren koska.\nFinaleko norgehiagokak, bestalde, ordu eta hogei minututik gorako iraupena izan zuen. Beraz, markagailuak adieraz lezakeena baino gogor, luze eta borrokatuagoa izan zela esan genezake. Jokoa batez ere piloteatua izan zen, tantorik gehienak atzeko koadroetan erabakiz, arriskuak neurrian eta egoera jakinetan baizik ez baitzituzten hartu. Partidaren erdialdera arte, gutxi gorabehera, oreka izan zen nagusi, bai jokoan eta baita markagailuan ere: 3-1, 5-5, 8-10 eta 11-12. Hortik aurrera, ordea, Amaia Etchelecuren laguntza lan bikain eta kolpe biziei eta Ainhoa Montesen sendotasunari esker, 11-19 aurreratu eta tanto aldea mantendu zuten amaierara arte: 12-22, 16-25, 17-26 eta 19-30. Maite Ruiz de Larramendik pilotakada izugarriak jo zituen (9tik 10era ere bai), baina, ez zituen nahi bezainbeste itsatsi ezker hormara. Espinarrek, aldiz, oso aktibo eta partidan sartuta hasi bazen ere, erdialdean parte-hartze txikiagoa izan zuen eta hala zaila da tantoak amaitzea, are gehiago aurkariek kantxa hain ondo zaindu eta, Etchelecuk batez ere, ezinezkoak ziruditen pilotak itzultzeko gaitasuna izanda. Amaia Etchelecuk oso txapelketa ona osatu du, eta Ainhoa Montesek ere ongi baino hobeto burutu du bere zeregina jardunaldiz jardunaldi. Lehenak 5,5-6tik pilota asko kendu eta atzera pilotakada indartsu eta ezker hormara bideraturiko asko jo ditu partida guztietan, aurkako atzelarien ezkerra bilatu eta aurkituz, pilota 3-4an hartu eta berriz ere aprobetxatuz. Ainhoa, berriz, oso segurua da eta pilota oso gutxi galdu ditu. Oso bikote orekatua osatu dute eta horrek zerikusi handia izan du euren elkar ulermen eta garaipenean. Merezimendu osoz etxeratu zituzten txapelak.\n250 lagun inguru bildu ziren Tolosako Beotibarrera, eta giro goxoa izan zen. Amaieran, antolatzaile zein parte-hartzaileak, denak gustura eta hurrengo edizioren baten zain geratu ziren.\nInformazio gehiago www.blogak.com/emakumeapilotari atarian edo webgune honetako Lehiaketa atalean.


Archaea termoazidofiloak - Wikipedia, entziklopedia askea.\nArchaea termoazidofiloak mikroorganismo prokariotoak dira, ingurumen azido eta oso beroetan bizi direnak. Arkeobakterio hauek 60 °C baino altuagoak diren tenperaturak behar dituzte bizitzeko, eta uraren irakite-puntutik oso gertu dauden tenperaturetan hazitzen dira.\npH oso azidoak ere jasaten dituzte, ohikoa izanik pH=1 duten habitatetan aurkitzea.\nMota horretako tenperatura eta pH-etan bizitzeko archaea hauek zelula horma berezia dute, mureinarik gabekoa. Haien entzimek ere erresistentzia handia diete tenperatura altuei.\nUrpeko fumarola. Toki hauetan aurkitu ohi da Pyrolobus archaea, tenperatura altuenak jasaten dituen arkeobakterioa.\nSulfolobus: mikrobio hauek itxura lobulatua dute, amebaren antzekoa. Iturri termaletan bizi dira 2 eta 3ren arteko pH-an. Batzuek sufrea oxidatzen dute (SH2), eta oxidazio honi esker lortzen dute beren prozesu metabolikoetarako energia.\nThermoplasma: genero honetako mikrobioek ez dute zelula hormarik, eta haien mintza zelularrak lipido bereziak ditu. Sufrea duten iturri termaletan bizi dira, ingurune oso azidoetan.\nPyrolobus: arkeobakterio hauek dira archaea termofiloenak, 113 °C-tan bizitzeko ez ezik, hazteko gai ere baitira. Itsaso sakoneko fumaroletan aurkitu dira mikrobio hauek, dortsal ozeanikoan.\nAzken aldaketa 30 urtarrila 2019(e)an, 19:49(e)tan\nOrriaren azken aldaketa: 30 urtarrila 2019, 19:49.


Irabazleari saria kendu dio World Press Photok, arauak urratzeagatik\nTroilok Charleroi herriari (Belgika) buruzko argazki-sorta bat aurkeztu zuen lehiaketara, baina bilduma horretako irudietako bat Bruselan eginda dagoela ondorioztatu du antolakuntzak.\nErrusiako bikote homosexual baten argazkia, World Press Photon garaile\n'World Press Photo' 2015 lehiaketaren irabazleak\nWorld Press Photo golardoaren antolakuntzak kendu egin dio lehen saria Giovanni Troilo argazkilari italiarrari, horren argazkietako batek lehiaketaren arauak urratzen dituelako.\nHain zuzen ere, Troilok Charleroi herriari (Belgika) buruzko argazki-sorta bat aurkeztu zuen lehiaketara, baina bilduma horretako irudietako bat Bruselan eginda dagoela ondorioztatu du antolakuntzak. Hori dela eta, informazio “faltsua” eman izana eta arauak “urratzea” egotzi, eta kendu egin diote saria.\nHorren ondorioz, lehiaketan bigarren geratu zenari, Giulio de Sturco italiarrari, eman diote orain lehen saria.\nTroilok berak baieztatu zuen argazkia Charleroin egin zuela, nahiz eta lehiaketan parte-hartzerako orduan kontrakoa esan. World Pressen ustez, “informazio faltsua ematea, lehiaketaren arauak urratzea suposatzen du”.\nTroilori emandako sariak eztabaida handia piztu du, igandean antolatzaileek sariari eustea erabaki zutelako, nahiz eta Charleroiko alkateak bidalitako kexua mahai gainean izan.\nPaul Magnette alkate sozialistaren arabera, Troiloren kontaketa “errealitatearen distortsio larria” islatzen zuen.\nKexu horri erantzuna emateko, World Press Photok argazkilari italiarraren lana aztertu zuten, epaimahaiari iruzur egin zion ala ez erabaki aurretik. Troiloren profesionaltasuna zalantzan jartzeko arrazoirik ez zegoela ondorioztatu zuten antolatzaileek.\nBigarren ikerketa baten ondoren, berriz, World Press Photok erabaki du argazkilari horrek arauak urratu egin zituela.


Transmisioa sendabelar edabeekin\n14 urtarrila, 2020 Motzean 574\n‘Ez zela kajoi batean gordetzekoa’ liburuak Legorretako memoria biltzen du, sendabelarrak abiapuntu hartuta.\nZazpi legorretarrek beste 35 herritarri egindako elkarrizketak oinarri dituen liburua da Ez zela kajoi batean gordetzekoa. Garai bateko bizimodua eta naturarekiko lotura izan dituzte ardatz hitz-aspertu horietan. Liburuaren lehen zatiak jasotzen du hori guztia. Bigarrenak sendabelarren gida bat dakar. Ondutako lanak helburu behineneko bat ere badu: legorretar izatearen eta herri jakintzaren transmisioa.\nJoan den igandean, hilaren 5ean, egin zuten liburuaren aurkezpena herri antzokian. Zelai Amenabarro alkatea, Maria Josefa Lasa liburua ondu duen lantaldearen koordinatzailea eta Zura komunikazio taldeko Gari Otamendi alde batean; bestean, lantaldeko gainontzeko partaideak; eta hainbat herritar tartean, horietako asko libururako testigantzak eman dituzten adineko legorretar asko. Lan honen muin eta benetako protagonistak.\nAurkezpen ekitaldia omenduekin osatutako sokadantza batekin amaitu zuten, Zelai Amenabarro alkateak aurreratu bezala. «Ondareak ondare izateko bizirik egon behar du, balioa aitortu behar zaio eta guk, museo hutsak baino, nahiago ditugu herritarrez betetako plazak. Sokadantzan eskuekin egindako zubien bitartez irudikatuko dugu komunitatea lotzen duen lokarria».\nAbiapuntua 2011. urtean\nMaria Josefa Lasaren jakin-mina izan zen proiektu honi argia eman zion pizgarria. Sendabelarren inguruan egindako ikastaro baten haritik ekin zion Legorretan eta inguruetan zeuden belarrak aztertzeari. Sendabelarren esparrua gainditzen zuen ondare bat bazela jakitun, udalarekin hitz egin, eta sendabelarrei buruzko ikastaro bat antolatu zuten.\nHortik sortu zen Xendabelarrak izeneko proiektua, Legorretako kultur eta natur ondarea jasotzen duten hiru ibilbide sortuz. Herrian zegoen interesa akuilu hartuta, herriko hainbat pertsonari elkarrizketak egitea erabaki zen. Zeregin horretan aritu dira zazpi herritar 2018ko udatik 2019ko udaberrira. Maria Josefa Lasak 2011n egindako beste elkarrizketa batzuk gehitu dizkiote liburuari.\n29 sendabelarreko gida\nMemoria ariketa horren osagarri, 29 sendabelarren informazio zabala ere jaso dute liburuan. Bidatz Sasiain biologo tolosarra arduratu da atal hori atontzeaz. Sendabelarren izen herrikoia, zientifikoa, ezaugarriak, eta bakoitzaren propietateak eta erabilpenak dakartza.\nIzenburua. ‘Ez zela kajoi batean gordetzekoa’.\nArgitaratzailea. Legorretako Udala.\nOrrialde kopurua. 114.\nLantaldea. Maria Josefa Lasa, Axun Goikoetxea, Joxe Lasa, Ana Arakistain, Añarbe Kalonje, Iñigo Etxeberria eta Zelai Amenabarro.\nsendabelarren gida. Bidatz Sasiain biologoa.\nAldapan gora »


Apurketa Murubide plazako umeendako jolas parkean - Aretxabaleta - Goiena.eus\nApurketa Murubide plazako umeendako jolas parkean\nMirari Altube 2015-01-15 17:08\nMurubide plazan dagoen helikoptero itxurako jolasa.\nMurubide plazan egindako jolasparke berriko zabu batean hainbat apurketa egin dituztela antzeman dute astean, Udal langileek. Apurketak helikoptero itxura duen jolasak izan ditu, haren helizek hain zuzen ere. Langileek jolasa aztertu dute eta erabaki solte zeuden elementuak jasotzea, kalte handiagoak saihesteko.\nUdal arduradunek hornitzaileari jakinarazi diote, Lappset enpresari hain zuzen, hondatutako elementua konpon dezan. Konponketa hori hamar bat egun barru egingo dute, Gernika plazako jolasgunea berritzeko lanak hasten dituztenean Lappseteko langileek. Hilaren 26aren bueltan izango da.\nUdal ordezkariek gogorarazi gura diete herritarrei guztien ardura dela Aretxabaletako kaleak eta instalakuntzak zaintzea eta egoera onean mantentzea, eta guztien esku dagoela, gainera. "Aretxabaleta gure herria da, zain dezagun!", esan dute.


Berangoko Udala - Amateur Antzerki Jaialdia\nAmateur Antzerki Jaialdia\nAmateur Antzerkiaren Jaialdiak hiru lan aurkeztuko ditu. Ikuskizunak maiatzaren 7an, 14an eta 21ean antolatu dira Berango Antzokian arratsaldeko zazpietan, eta hara hurbiltzen den publikoak entretenimendua eta gogoeta ziurtatuta izango ditu. Hiru dramagile klasikoek idatzitako lan bikainak dira, umore kutsu handia dutenak.\nSopelako Itxartu elkarteko antzerki taldeak jardunaldi hauei hasiera emango die, pasadan edizioan antzeztu ezin izan zen muntaiarekin. “Todas somos compañeros” Jaime de Armiñan dramagilearen lana da. Ironiaz eta umorez beteta, emakumeak bakarrik lan egiten duten bulegoan gizon bat lan egiten hasten denean gertatutakoa azaltzen du. “Oso dibertigarria da”, azaldu du Itxartuko zuzendaria eta jaialdiaren antolatzailea den Fernando Ansoleagak.\nMaiatzaren 14an, Sutondoan taldeak Alejandro Casonaren “La barca sin pescador” aurkeztuko du. Txinako atsotitz baten inguruko hausnarketa da. Atsotitzak honakoa planteatzen du: zer egingo zuten pertsonek beste norbait hiltzeagatik dirutza handia eskainiko baliete, hilketan parte hartzeko beharrarik ez balute. Kasu honetan protagonista negozioko gizon gogorra eta krudela da eta porrot egiten duenean deabrua agertzen zaio tentatzeko.\nTxirlora-ACADAE (Arte Eszenikoen Lagunen Kultur Elkartea) herriko antzerki taldeak “Las mujeres sabias” lana aurkeztuko du. Moliereren obra bat da, Ansoleagak XVIII. mendean girotu duena. “Oso dibertigarria da, oso barregarriak diren egoerekin; oso girotua dago eta, Moliereren guztia bezala, gaur egungoa dirudi”. Txirlora-ACADAEko zuzendariak jantziek “bisualki oso erakargarria izatea” lortzen dutela azpimarratzen du.


Mindutako merkataritza... - Ezkerraldenda\nPublicado en 27 azaroa, 2017 27 azaroa, 2017 por Ezkerraldenda\nErreferentzia gisa hartuko ditut hirurogeita hamarreko hamarkadan Emilio José abeslariaren CAMPO HERIDO abestiaren estrofa batzuk; hauxe dio abestiak: “Campo herido, campo herido por la tardía otoñada…”. Abestiak dioena gure merkataritzaren egungo egoerarekin alderatu daiteke; izan ere, gaur egun merkataritzak ere “udazken berantiarra” (una tardía otoñada) bizi du.\nMerkatariak zerura begira gaude, euria noiz etorriko zain. Hotzaren esperoan gaude, jendeak begirada gure erakusleihoetara zuzentzeko unearen esperoan, beren gorputzentzako beroki bila.\nIsobaren mapak poztuko gaituen aldaketa iragartzeko zain nagoela, paseatzen hasi naiz. Bat-batean, top mantako saltzaile baten aurrean ikusi dut nire burua. Esan daiteke, merkataritzarentzako izurri biblikoa dela praktika hori. Baina oraingo honetan, lehen aldiz, nire begirada ez da saltzailearen eskaintza zabalean gelditu, bere begietan baizik. Arretaz begiratu ditut bi begi horiek, atzean ezkutatzen dutenaren bila; jakin nahi nuke nork engainatu duen, inoiz imajinatu zuen patera batean bere bizitza arriskuan jarri ondoren, ihes egindakotik baino esklabotza gogorrago baten menpe egongo zela. Besarkatu eta hauxe esan nahi nioke: “Zenbat min egiten digute, zuri eta nire saltokiari; zenbat min egiten digute zure begiradaren atzean ezkutatzen direnek, top mantaren atzean ezkutuan daudenek”.\n2017ko urriaren 30a. Sofan eseri eta telebista piztu dut, eta etengabe errepikatzen den mantra bat bezala, marmotaren eguna bezala, dagokion Teleberria ikusi dut; 2016ko urriaren 30eko teleberriaren berdin-berdina da: emakume bat hil dute, genero-indarkeriaren espresio basatiaren erakusgarri gisa; egungo sistemak ez du bermatzen pentsioen etorkizuna, etab. Gauza gutxi aldatu dira. Aurreko urtean berririk nabarmenena zen talde politiko jakin batean sortutako egoera latza, lidergoa dela eta, egun, berriz, procés-etik eratorritako egoera da aipatuena.\nLotan gelditzen hasia naiz, eta ez dakit errealitatearen isla den edo loaldiaren lehenbiziko arnasek hartu nauten, baina zin dagizuet Emilio Joseren ahotsa entzun dudala berriro; “Comercio herido, comercio herido, herido por la tardía otoñada, herido de indiferencia nunca tuviste corbata”.\nPosted in Presidentearen BlogaTagged hausnarketa, merkataritza, minduta, presidentea


Zetazeoak ikusteko bisitaldiak, Urdaibaiko Ekoetxean | El Correo\nZurekinZetazeoak ikusteko bisitaldiak, Urdaibaiko Ekoetxean\nUrdaibaiko Ekoetxea. / Europa Press\nIrteerak urrira arte eskainiko dira eta helburua ugaztun espezie hauen kontserbazioak duen garrantziaz jabetzea da\nUNAI SARRIUGARTE Lunes, 15 abril 2019, 10:45\nUrdaibaiko Ekoetxeak, verballenas.com-ek eta Hegaluze nautika enpresak 'Zetazeoak 10etan' kanpaina abiarazi dute urrira arte. Bisitaldi hauek Bermeoko portutik irteten dira apirilaren lehenengo astetik eta itsasotik hainbat zetazeo ikusteko aukera eskaintzen dute.\nEkimenaren helburua ugaztun espezie hauen kontserbazioak duen garrantziaz jabetzea da. Horretarako, irteerak antolatuko dira hurrengo hilabeteetan euskal kostaldeetatik hurbil dabiltzan zetazeoak ikuskatzeko. Gainera, Urdaibaiko Ekoetxeak emango dituen azalpenei esker, euskal kostaldeetako itsas faunak duen aberastasuna ezagutzeko abagunea egongo da.\nAurtengo udaldian bi irteera mota eskainiko dira. Batetik, 'Zetazeoak 10etan' ekimenean lau ordu eta erdiko ibilbidea izango dugu. Parte hartzaileek 7 urtetik gora izan beharko dituzte izen ematerako orduan eta irteeraren prezioa 40 eurokoa izango da helduen kasuan, eta 7 eta 12 urte bitarteko umeek 28 euro ordainduko dituzte.\nBestetik, 'Zetazeoak 10etan PRO' izeneko ekintza espezializatuan parte hartzeko aukera egongo da. Tour honen bidez interesdunek Bizkaiko kostaldean dauden itsas faunek eskaintzen duten aberastasuna ikusi ahal izango dute. Ibilbide honek 6 orduko iraupena izango du eta 2.000 metroko sakoneran bizi diren hainbat espezie aztertuko dira. Irteera honetan, 16 urtetik gora duten pertsonek soilik har dezakete parte eta bisitaldiaren prezioa 48 eurokoa izango da pertsona bakoitzeko.\nIkustaldiak Urdaibaiko Ekoetxearen webgunean iragarriko dira. Bisitaldi bakoitzean plazak mugatuak izango dira eta izena aurretik eman beharko da. Era berean, arrazoi meteorologikoak edo itsasoaren egoera desegokia direla eta, antolakuntzak irteera bertan behera uzteko edota aldatzeko eskubidea izango du.\nIazko denboraldian, Urdaibaiko Ekoetxeak antolatutako 15 irteeretan 776 pertsonak hartu zuten parte. Hasiera batean, 24 bisitaldi aurreikusita zeuden, baina hauetako bederatzi, itsaso edota eguraldi txarraren ondorioz, eten egin ziren. Parte hartzaileen %93 pozik geratu zen eskainitako zerbitzuengatik.\nIazko bisitaldietan, zazpi zetazeo espezie behatu zituzten. Hauen artean nabarmentzekoak dira: Cuvier-eko zifioak, Izurde handia, Izurde muturmotza eta Sowerby-ko zifioak. Azken bi espezie hauen behaketak bereziki azpimarratzekoak dira. Izan ere, oso zailak da ingurune naturalean hauek ikustea.\nGasteizko Francisco Vitoria domina emango diote Save the Children erakundeari, haurren alde egindako lanagatik Soinu bandak


Euskara ala Ezkara 2021 - Kulturklik\nEuskara ala Ezkara 2021\nElgoibar 2021(e)ko Urriak 16\nDatorren urriaren 16rako, larunbata, antolatu dute Elgoibarko Udalak eta Elgoibarko Izarra Euskaltzaleon Topaguneak aurtengo Euskara ala Ezkara goiz osoko jardunaldia, Euskara ala Ezkara ertzetan? leloaren pean. Jardunaldian, euskalduntasunaren inguruko hainbat gairi buruz arituko dira; eta horretarako, besteak beste, bi hitzaldi eta beste bi mahai-inguru antolatu dituzte.\nHorri buruz jarduteko, bertan izango dira Ibon Manterola, Miren Artetxe, Ibai Iztueta, Eneko Gorri, Tarana Karim, Kike Amonarriz, Ningra, Garazi Arrula, Nerea Ibartzabal eta Idurre Eskisabel hizlariak honako galdera hauei erantzuteko: Zelakoak izan ginen euskaldunak? Eta orain zelakoak gara? Zertan aldatu gara? Zer da euskaldun izatea? Badago hizkuntza-ideologiarik? Euskalduntasun onak eta txarrak al daude? Zer da euskara naturala edo jatorra? Horren alde egin behar al dugu? Zein da hiztun ona? Eta txarra?\nHauek eta beste batzuk izango dira jardunaldian aletuko diren gaiak.\nNingrak, gainera, rap kontzertu txiki bat ere eskainiko du jardunaldiari amaiera emateko.\nEsan bezala, urriaren 16an, larunbata, izango da jardunaldia, Elgoibarko IMH ikastetxean, eta horretarako, izena eman eta izen-emateari dagokion prezioa ordaindu behar da aurrez. Prezioari dagokionez, bi prezio izango dira aurtengo jardunaldian parte hartu ahal izateko:\n27 € (pintxo-bazkarira geratuko direnek)\n20 € (pintxo-bazkarira geratuko ez direnek).\nInformazio gehiago eskuratu eta izena eman nahi dutenek Elgoibarko Izarra Euskaltzaleon Topagunea elkartera jo beharko dute (Aita Agirre kulturgunea, 3. ezk., 943741626, elgoibarkoizarra@elgoibarkoizarra.eus).\nElgoibarko Izarra Euskaltzaleon Topagunea elkartea\nLaguntzailea: Elgoibarko IMH ikastetxea


Abanto-Zierbenako guztira 135 langabetu enplegua sustatzeko Lanberri Programaren barruan integratu dira - Bizkaia.eus\nAbanto-Zierbenako guztira 135 langabetu enplegua sustatzeko Lanberri Programaren barruan integratu dira\n2017(e)ko otsailaren 01(a) 18:10\nBizkaiko Foru Aldundiak 75.350 euroko diru-laguntza eman du laneratzeko berariazko arazoak dituzten pertsonei laguntzeko.\nLaespadak: "LanBerri txarren pasatzen ari diren pertsona horien aldeko apustua da".\nBizkaiko Foru Aldundiak laneratzeko berariazko arazoak dituzten pertsonei laguntzeko Lanberri Programa jarri du abian; programaren onuradunak, Abanto-Zierbena udalerriaren kasuan, guztira 135 pertsona izango dira eta inbertsioa 75.350 eurokoa izango da.\nEnplegua, Gizarte Inklusioa eta Berdintasuna Sustatzeko diputatuak, Teresa Laespadak, herri horretan aurkeztu du programa bertako alkatearekin, Maite Etxebarriarekin batera, programaren garapenaren ardura Udal horrena izango delako.\nAbanto-Zierbenaren kasuan Lanberri Programak, alde batetik, orientazioko jarduera bat edukiko du: talde prestakuntza, artekaritza eta laneratzea (menpekotasunak dituzten pertsonen laguntza soziosanitarioa, 15 emakumerentzat); eta, bestetik, gaitasunetan trebatzeko beste zortzi jarduera (jantokiko laguntzailea eta jardueren dinamizazioa; inertzien aldaketa; talde-lana eta gatazken ebazpena; aitzindaritza eta denboraren kudeaketa; eskorgaren erabilera; zuntz optikoaren instalazioa; garabien erabilera; eta plataformaren erabilera). Zortzi jarduera horietan 15 pertsona daude eta, beraz, guztira 120 pertsona dira.\nLaespada diputatuak honakoa adierazi du: "Gure esku hartzean sakonduz, inbertsio berriak zuzkituz eta enpleguaren aldeko estrategia berriak garatuz, LanBerri txarren pasatzen ari diren pertsona horien aldeko apustua da".\nZehatzago esanda, laneratzeko zailtasun bereziak dituzten pertsonentzako enplegugarritasunerako Programa honen arabera berariazko zailtasunak dituzte honako hauek: 45 urtetik gorako langabetuek, langabezian denbora luzea daramatenek eta bazterkeria-arriskuan daudenek.\nLanberrik 3,7 milioi euroko finantzaketa dauka Bizkaia osorako eta, enpleguaren eta gizarte inklusioaren arloko erakundeen eta izakien lankidetzaren bidez, programaren aplikazioaren onuradunak 5.700 pertsona izango dira.


Sin categoría | Aizkorri Mendizale Elkartea - Part 3\nUrtarrileako azteazkenetan eta ostiraletan egongo gara Ordutegia: Arratsaldeko 19:00etatik – 21:00etara.\n2018ko FEDERATU TXARTELAK Aizkorri Mendizale Elkarteak, Gipuzkoako Mendizale Federazioarekin koordinatuta, 2018ko Federatu txartela egiteko honako aukerak eskeiniko ditu: a) Elkartearen egoitzan, Arana kalean: Otsailan zehar ostiraletan egongo gara Ordutegia: Arratsaldeko …\nabendua 03, 2017\nEUSKAL HERRIKO MENDIKO LASTERKETEN EGUTEGI OFIZIALA EMF 2018 Urrengo denboraldiari begira lasterketei dagokienez Euskal Mendizale Federazioa berrikuntzekin dator berriz ere. Kopa lehia sistemak duen parte hartze baxuari erreparatuz aurtengo lehiaketa zirkuituan lasterketa…\nLarunbatean Cauterets inguruan egin genuen ibilaldia. Hain zuzen ere, Pont de Espagnetik Gaubeko lakura eta gero Oulettes-eko aterpetxera, bertan Vignemaleko bista zoragarriaz gozatu genuelarik. -Igandean, Gavarnie inguruan egin genuen ibilaldia: Espugettes-eko…\nHaizeari, euriari eta hotzari aurre eginez talde jendetsua animatu zen azaroaren 6ko finalista egunean. Urte guztian zehar egindako irteerengatik jasotzen dituzten domina eta sariak jasotzeko gogotsu etorri zitzaizkigun eskola umeak….\nIaz aspaldiko ohitura on bat berreskuratu zuen elkarteak, iraileko akanpada edo txango berezia egitearena, eta aurten ere segida eman nahi izan diogu ekimenari. Eskoletako umeei ere gonbitea bidali zaie eta…\nAurten ere Besaideko ingurune zoragarrira hurbilduz hasi dugu ikasturtea. Irailaren 18an izan zen irteera, hildako mendizaleen omenez egindako irteeran. Koadrila elegantea elkartu ginen, ia 50 pertsona joan baikinen, heldu eta…\nUsurbeko gurutzeari aurpegia garbitu berri diogun honetan, igandean Zumarragako Antiora autobusez hurbiltzeko aukera izango dugu, handik Usurberako bidea egiteko. Urtero bezala, Beasainmendiko auzotarrek antolatutako jai girora garaiz iristeko asmoarekin, gainez-gain, zuzenean egingo dugu…\n1976ko ekainaren 28an zendu ziren Vignemale mendian Jose Luis Orbegozo azpeitiarra, Fernando Terradillos ordiziarra eta Sebastian Sánchez beasaindarra, Goobe izeneko erlaitzetik gora joanda, tontorretik hurbil zeudela, amildu zirelarik. 40 urte geroago, Aizkorri…\nBertan daukagu Tomas Salazar VIII Aizkorriko Bira mendi ibilaldi luzea!!! Baita Aizkorrira begira gaztetxoentzako mendi-ibilaldia ere!!! Lehiaketa sutsu eta deigarrien garaian, apal-apal, mendiaz eta mendian disfrutatzea xede duen ibilaldia aurrera doa…


Ondarroako IV. Redstone Soluk musika zikloa Iruñeara eta Bilbora ere zabalduko da - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako IV. Redstone Soluk musika zikloa Iruñeara eta Bilbora ere zabalduko da\n2015ean Ondarroan jaio zen ekimenak sare bilakatzeko lehen urratsa eman du aurten. Ekintzak urria eta abendua bitartean egingo dira. Saioak hilabeteka aurkeztuko dituzte.\nJoseba B. Lenoir eta Miren Narbaiza, 2018ko zikloan parte hartzen. Argazkia: Josu Odriozola\nGaur [urriak 8] hasita, abendu bukaerara arte luzatuko da da 2015ean Ondarroan jaio zen Redstone Soluk musika zikloa. Aurten, baina, zikloa sare bilakatzeko lehenengo urratsa eman dutela esan dute antolatzaileek, eta emanaldiak Ondarroako Portuko Ranpan izateaz gain, Bilboko Bira eta Iruñeko Katakrak liburu dendetan ere egingo dira. «Aurten zikloa hazita dator», esan dute.\nOrain arte legez, formatu txikiko emanaldiak jasoko ditu musika zikloak. Aiert Goenaga Ondaroako Portuko Ranpako kidearen esanetan, ilusioz ekingo diote zikloari. «Aurrekoak ilusioz hasi bagenituen, zer esanik ez laugarrenari buruz. 2015eko udan guzti hau hasi zenean ez genuen inolaz ere imajinatuko laugarrena sare formatuan izango zenik». Musika zikloaren helburuak hasierako berdinak izaten jarraitzen dutela gaineratu du. «Herriko kultur eskaintza osatu eta herritarrak euskal musikara gerturatu eta euskal kulturaren transmisioa lantzeko bitarteko eraginkor bat izatea da asmoa. Aurten, baina, Ondarroatik kanpo ere bai».\nMiren Narbaiza (MICE): “Publikoarekin modu intimoagoan konektatzeko aukera ematen digu. Formatu txikia oso aberasgarria da hartzailearentzat”\nLutxo Egia Bilboko Bira dendako arduradunaren esanetan, euskara, kultura eta saretze lanak dira Bira proiektuaren esentzia. «Redstone Soluk zikloak hori guztia biltzen du, eta ondorioz ez genuen bi aldiz pentsatu. Sarea osatzeko lehen urratsa emanda dago, denborak esango digu noraino iritsiko den».\nHedoi Etxarte Iruñeko Katakrak dendako arduradunak proiektuak ondo funtzionatuko duela uste du: «Proiektua Ondarroa moduko herri ez hain handi bateko eskaintza kulturala aberasteko jaio zen, eta guk modu natural batean txertatuko dugu hiruburuko alde zaharrean. Iruñeak ere badu herri izaeratik asko».\nInes Osinaga: “Gure kulturaren transmisioa lantzeaz gero eta gutxiago arduratzen gara. Honelako ekimenak oasi antzeko bat dira sortzaileontzat”\nMiren Narbaiza musikariak Redstone Soluk bezalako ekimenak euskal sortzaileentzako «ezinbestekoak» direla gaineratu du. «Publikoarekin modu intimoagoan konektatzeko aukera ematen digu. Formatu txikia oso aberasgarria da hartzailearentzat».\nInes Osinaga musikariak ekimenak transmisioaren alde egiten duena azpimarratu du. «Gure kulturaren transmisioa lantzeaz gero eta gutxiago arduratzen gara. Honelako ekimenak oasi antzeko bat dira sortzaileontzat».\nZikloan parte hartuko dutenen kartela osatuta badaukate ere, ekintzak hilabeteka joango direla esaten esan dute. «Pozik gaude lortu dugun kartelagaz», esan du Goenagak.\nURRIAK 8: Iruñea (Katakrak liburu denda). Lauroba eta Petti, 19:00etan.\nURRIAK 10: Bilbo (Bira liburu denda). Mikel Uraken, 20:30ean.\nURRIAK 11: Ondarroa (Portuko Ranpi). Montauk, 20:30ean.


THERAPLAY TAILERRAREN 2. BLOKEA – 2016KO URRIA/AZAROA – Adoptia\nTHERAPLAY TAILERRAREN 2. BLOKEA – 2016KO URRIA/AZAROA\nUme Alaia Bizkaia elkartearekin elkarlan ibilbideari jarraipena emanez, Adoptia zerbitzuak theraplay tailer berri bat garatuko du urria eta azaro bitartean. Tailerra Begoña Guijarro eta Joana Castro profesionalek eramango dute aurrera.\nOraingo honetan, tailerraren hartzaileak 5 eta 8 urte bitarteko seme-alabak dituzten familiak izango dira. Bere helburuak atxikimendua, norberarenganako estimua, besteenganako konfiantza hobetzea eta parte-hartzean disfrutatzea dira. Honela, atxikimendu sistema egokia eraiki, konfiantza erlazioa sendotu eta gurasoak euren gurasotasun gaitasunak indartu ahal izateko.\nTailerra bi ataletan jorratuko da:\nLehenengo atala: FAMILIA GUZTIENTZAT\n4 esku-hartze saio, non gurasoek eta haurrek elkarrekin parte hartzen dute, adopzioan espezializatutako terapeutek zuzendutako jolas ekintzen bitartez..\nBigarren atala: FAMILIA BAKOITZARENTZAT\nOrdu bateko iraupeneko itxiera saio bat gurasoekin. Bertan, bideo eta jolas dinamiken bitartez, saioetan landutakoaren abordaia gauzatuko da.


Bittor Oroz: “Euskal produktua kalitatezkoa da eta oso ondo egokitzen da kontsumo paradigma berrietara”. Deia, Noticias de Bizkaia\nNekazaritza, Arrantza eta Elikagai Politikako sailburuordea\nRamon Basalduaren elkarrizketa - 2018(e)ko martxoaren 18a, igandea - 06:00etan eguneratua\n-Zaila da egoera honi konponbide bat ematea. Egia da Estatuak duen berdel kuota urria dela. Kuota osoaren %3a baino ez daukagu eta zatirik handiena Europako Iparraldeko estatuek dute. Zientzilariek esan dute murriztu egin behar dela harrapaketa kopurua eta hortik dator aurten izan dugun %20ko jaitsiera. Zaila da benetan kuotetan aldaketa orokorrak izatea, oso ondo neurtua dagoelako dana. Gainera, erabakiak nazioarte mailan hartzen dituzte. Gure flotarentzat garrantzitsuak diren beste espezie batzuetan, ordea, kuotek gora egin dute. Hegaluzeari dagokionez, %20ko igoera onartu zuen ICCAT azken batzarrean datozen hiru urteetarako. Igoera hori oso garrantzi-tsua da gure sektorearentzat, hegaluzearen arrantzaldiak pisu handia baitu. Hegalaburraren kuota ere hasi egin da, %18 hain zuzen, eta aurreikuspenak positiboak dira etorkizunera begira.\n-Horixe da gure kezka nagusia, pelajikoek triskantza handia egiten baitute itsasoan. Ontzi horien jarduna kontrolatzeko neurriak hartu behar dira. Arrain asko harrapatzen dute, ale onenak aukeratzen dituzte eta besteak itsasora botatzen dituzte. Hori ez da zilegi. Madrilen izan gara eta estatuko arran-tza arduradunei eskatu diegu neurri zorrotzak hartzeko pelajikoen jarduna kontrolatzeko.\n-Egia da, bai, gazte asko daude arrantza eskoletan. Gazte horiek gero sektoreratzeko jauzi bat dago. Horrezaz gain, muga handi bat dago ontzi bat erosteko orduan. Muga hori gainditzeko gauza batzuk behar dira: alde batetik ontzi horrek arrantzarako kuotak izan behar ditu eta horregaitik uste dugu kuoten banaketa positiboa dala. Bestetik, tresna finanzieroak behar dira, ontzi bat erosteak diru kopuru handia eskatzen duelako. Tresna horiek diseinatzen ari gara baina muga handi bat dugu aurrean, Europako Batzordeak ez baitu baimentzen diru laguntzak ematea ontziak erosteko. Muga hori nola gainditu dezakegun aztertzen ari gara. Ekimen pribatuak uztartu beharko ditugu gazte horiei ontziak erosteko aukera emateko orduan. Beste alde batetik, itsasoratzen diren gazte askok atunon-tzi izoztatzaileak aukeratzen dituzte, baxura flotaren kaltetan. Edozein kasutan, garrantzitsua da gazteek itsasora joan nahi izatea. Aurreko urtean “Itsasoratu” bekak atera genituen eta 25 gaztek gure flotako ontzietan itsasoratzeko aukera izan zuten. Gazteak animatu nahi ditut arrantza sektoreak etorkizuna duelako.\nKuotak ontzien artean banatzearen alde agertu zara eta banaketa hori berdelaren arrantzaldian baino ez da egin. Antxoa eta hegaluzearen kasuetan, ontzi bakoitzak ahal duena harrapatzen du estatuari dagokion kuota orokorra agortu arte. Etorkizunean arrantza “olinpikoa” desagertu egingo da eta ontzi bakoi-tzak bere kuotak izango ditu?\n-Gure sektorea oso zabala da. Kasu batzuetan produktu gordina zuzenean saltzen da eta beste batzuetan eraldaketa bat du. Garbi dago transformazioa duten produktuak eta balio erantsia dutenak egonkorragoak direla. Ardoarena da adibiderik onena. Bost jatorri izendapen ditugu: hiru txakolinarenak, arabar errioxako ardoarena eta cavarena. Oso internazionalizatuta dagoen produktua da eta arabar errioxako upategiek ekoizpenaren %40a atzerrian saltzen dute. Gure ardoak kalitate handikoak dira eta oso estimatuak daude nazioarte mailan. Teknikarien arabera, arabar errioxa munduko gunerik onenetakoa da ardoa ekoizteko, lurraren ezaugarriak eta eguraldia bikainak direlako. Orokorrean esan dezakegu sektore gehienak nahiko ondo daudela, euskal produktua oso ondo egoki-tzen delako kontsumo paradigma berrietara. Gure produktuak ez dira globalizatuak. Kalitate handikoak dira, osasungarriak eta lurrari lotuak. Gure sektoreak duen adierazgarri nagusia kalitatea da.\nNolako kaltea egin dio albentzantza sektoreari haragi gorria kontsum itzearen aurkako kanpainek?\n-Egia esateko haragiaren kontsumoa estabilizatu egin da. Ez du gorantz egin. Orain merkatura goazenean ez dogu haragi freskoa bakarrik aurkitzen. Izan ere balio erantsiko produktuak aurki-tzen ditugu. Eraldaketari lotua dagoen produktua egonkorragoa da merkatuan.\n-Bioekonomia da, ekonomiaren ikuspegitik datorren joera edo tendentzia berri bat, lehengai fosiletatik lehengai biologikoetara eta iraunkorretara pasa-tzeko bideak jorratzeko. Izan ere, petrolioarekin egiten diren gauza asko egurrarekin ere egin daitezke. Adibidez, plastikoak eta jantziak egiteko fibrak lor daitezke egurraren osagarriak erabilita. Gure egurrari balio erantsia eman nahi diogu. Eraikuntzan ari gara lanean Euskadin egurraren erabilera bultzatzeko asmoz eta helburu hori bete nahi dugu ekonomia bultzatuz eta lanpostuak sortuz. Adibidez, Bizkaian Egoin enpresa daukagu, mundu mailan punta-puntan dagoen etxea. Bestalde, gure lurraldean kamisetak egurretik ateratako fibrekin egiten dituzten etxe bi daude. Etorkizunari begira, 2050 urterako 9.000 miloi pertsonatik gora biziko gara lurrean eta guztiak elika-tzeko, egun dugun nekazal azalera %70 handitu beharko dugu. Egun kotoia lortzeko erabiltzen diren lurrak, lehengaiak ekoizteko erabili beharko dira. Beraz, kotoia ordezkatuko duen beste fibra mota bat bilatu beharko dugu eta egurrak aukera hori eskeintzen digu. Orduan, aukera bat badugu eta Euskadik badu zer esanik arlo horretan, gure lurraldean egur pilo bat baitugu.


Ezuste handi bat bakarrik | Kirola | Berria\nEzuste handi bat bakarrik\nSan Juanek eta Hondarribiak irabazi dute Gipuzkoako Txapelketa, eta Kaikuk —ustekabean— eta Urdaibaik Bizkaikoa\nGoitik behera, Hondarribia, San Juan, Urdaibai eta Kaiku, garaipena ospatzen, atzo. MARISOL RAMIREZ ETA JUAN CARLOS RUIZ / FOKU\nLehia estua aurreikus zitekeen atzo Bizkaiko eta Gipuzkoako traineru txapelketetan, eta ezin esan hori gertatu zenik estropada guztietan, Gipuzkoan gizonezkoetan eta Bizkaian emakumezkoetan alde handiz nabarmendu zirelako Hondarribia eta Kaiku, hurrenez hurren. Estuago ibili ziren San Juan emakumezkoetan eta Urdaibai gizonezkoetan, Gipuzkoako eta Bizkaiko txapelketak irabazteko.\nEzuste gutxi izan zen atzoko estropadetan. Ohikotasunetik kanpo ibili zena Kaiku izan zen Bizkaian, Deustu baitzen faboritoa txapelketaren bigarren edizioa ere irabazteko. Baina Sestaoko taldeak estreinaldia izan zuen herrialdeko estropada nagusian, eta alde handiarekin irabazi ere, gainera, estropada osoan aurretik aise joan eta gero.\nGizonezkoena ondoren jokatu zen, Lekeition bertan, eta azkeneko txandan egin zuen arraun txapeldunak, Urdaibaik. Gorabeheratsua izan zen estropada, lehen luzean Zierbena zelako aurretik, sei segundoren aldearekin. Bigarren luzean irauli egin zuen aurreko guztia Bou Bizkaia traineruak, aurretik eman zuelako bigarren maniobra. Gainera, Zierbena baldar ibili zen buelta ematerakoan, eta hor joan zitzaizkion aukerak. Hirugarren luzea zazpi segundo aurretik egin zuen Urdaibaik, eta ematen zuen erabakita zegoela. Baina Zierbenak estutu egin zuen azken luzean, eta, azkenean, hiru segundora bukatu zuen txapeldunarengandik. Hamaikagarren aldiz irabazi zuen Urdaibaik txapelketa.\nBigarren txandako garailea Isuntza izan zen, eta hirugarren bukatu zuen. Laugarren Ondarroa izan zen, txanda horretako bigarrena. Hortaz, Urdaibai, Zierbena, Isuntza eta Ondarroa ariko dira Euskadiko txapelketan, Lekeition, uztailaren 31n.\nGipuzkoatik, gizonezkoetan, talde hauek egingo dute arraun Euskadiko txapelketan: Hondarribiak, Oriok, Donostiarrak eta San Pedrok. Mutrikuko atzoko estropadan, azken txandan joan ziren laurak, eta hurrenkera horretan amaitu zuten.\nHondarribiak hasi eta buka menderatu zituen aurkariak, eta ez zien inolako aukerarik eman. Bigarren ziabogan Donostiarra hemezortzi segundora zeukan, eta Orio, hogeira. Dena esanda dago horrekin.\nEmakumezkoetan, San Juanek Oriori 1,60 segundo atera zizkion, txapelketa laugarren aldiz irabazteko. Euskadikoan, bi horiez gain, Donostiarra, Hondarribia eta Tolosaldea ariko dira, Bizkaiko Kaiku, Deustu eta Lea-Artibairekin batera.


Erosi Clean Forte Menorcan\nClean Forte Menorcan Espainiako\nDrops Clean Forte belar naturalekin egindako parasitoen aurkako prestaketa profesionala da. Produktua eskuragarri dago Menorcanen, Espainian. Salgaien salmenta webgune ofizialaren bidez egiten da. Gaur egun, produktuak% 50eko deskontua du. Uneko promozioaren arabera eska dezakezu 39€. Ez da aurreordainketarik egin behar, mezularitza jaso edo posta bulegoan jaso dezakezu.\nZer egin, tantak merkean lor ditzakezu\nBete inprimakia webgunean, adierazi zure izena eta telefono zenbakia, bidali datuak, eta ordu bete barru kudeatzaileak zehaztutako zenbakira deituko du eta eskaeraren xehetasunak argituko dizkizu eta helbidera bidaliko du. Galdetu interesatzen zaizkizun galderak eta baieztatu entrega.\nNola erosi Menorcan Clean Forte\nEspainiako webgune ofizialak produktua preziorik baxuenean eskatzea eskaintzen du. Bizkortu% -50eko beherapena lortzeko. Sustapenaren baldintzak mugatuak dira. Produktuaren prezioa 39€ baino ez da. Sustapenean parte hartzen duten produktuen kopurua mugatua da. Mezularitza bidaltzeko kostuak hiriaren distantziaren arabera alda daitezke. Salgaiak posta-bulegoan jaso edo ordain ditzakezu edo paketea jaso ondoren bidaliko duen mezulari baten eskutik. Merkantzia aurrez ordaindu gabe eskudirutan bidaliko dira. Sartu zure datu pertsonalak eskaera orrian, promozioaren xehetasunak jakiteko.\nNola lortu Clean Forte Menorcako preziorik baxuenean\nHasi parasitoak kentzen gaur! Utzi eskaera eskaera orriaren bidez, adierazi zure kontaktuak eta gure kudeatzaileak laster deituko zaitu. Berretsi eskaera eta itxaron Menorcako posta bulegoa iritsi arte. Salgaia Menorcara Espainian entregatuko da 1-3 lanegunetan. Jaso eta ordaindu 2-14 egunetan. Clean Forte-k ondo sentiaraziko zaitu eta parasitoak libratuko zaitu!\nClean Forte Kanaria Handiko Las Palmasen Clean Forte Murtzian\nZer odol azterketa egin behar da gorputzean parasitoak egoteagatik\nZer odol-azterketa egin behar da parasitoak gorputzean egoteagatik, infekzio moduak, helmintoaren infekzioaren sintomak, oinarrizko diagnostiko metodoak, zer beste proba dauden, nola prestatu proba, nola babestu zizareak.\nEskatzeko Clean Forte Menorcan % 50 bakoitza


Elizaren eragina 1940 hamarkadan - Ahotsak.eus\nIlharre (Nafarroa Beherea)\nElizaren eragina 1940 hamarkadan Jondonibanez (iguzkia jalgi aitzin) edo ere San Markez (rogazione edo prozesione garaia), errito bereziak betetzen ziren. Igande guziez meza eta bezperak segitzen ziren. Errito batzu zuzenkontrakoak agertzen ahal ziren , hala nola elizan sartzea, kattalinek gogoaren kontra egin zuena. Orduko ohidurak eta betebeharrak pisuak baziren, gaurkoak eskasak direla dio Noël Lacostek.\nHizlaria(k): Lacoste, Kattalin ; Lacoste, Noël\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ILH-001-005 kodeko bideoa nahi duzula aipatzea: ahotsak@ahotsak.eus\nJondonibanez (iguzkia jalgi aitzin) edo ere San Markez (rogazione edo prozesione garaia), errito bereziak betetzen ziren. Igande guziez meza eta bezperak segitzen ziren. Errito batzu zuzenkontrakoak agertzen ahal ziren , hala nola elizan sartzea, kattalinek gogoaren kontra egin zuena. Orduko ohidurak eta betebeharrak pisuak baziren, gaurkoak eskasak direla dio Noël Lacostek.\nData: 2008(e)ko ekainaren 24a\nGaia(k): Ohiturak eta bizimodua » Osasuna » Jaiotzak , Ohiturak eta bizimodua » Erlijioa » Eliza giroko ospakizunak , Ohiturak eta bizimodua » Erlijioa » Ohiturak eta sinesmenak , Aisia » Jai-giroa , Aisia » Jai-giroa » San Juan\nGabon-gaueko enborra Aintzioan\nSan Esteban eta Santa Ana


La Encinak hasi ditu urteko jarduerak - Altsasu - Guaixe.eus\nLa Encinak hasi ditu urteko jarduerak\nGuaixe 2017-01-30 18:39\nUrtero, ilbeltzeko hotzekin batera, La Encina Extremadurako kultur zentroak garai bateko txerri-hilketa nola egiten zen biziberritu zuen. Larunbatean izan zen, baina bezperan kideak elkartu eta kafearekin hartuko zituzten Extremadurako gozoak egin zituzten. Horrekin batera, hestekiak egiteko beharrezko guztiak, tripak eta beste, prest utzi zituzten. Larunbat goizean txerri hila ekarri bezain laster hura zatitzen hasi ziren. 120 kiloko pisu garbia zuen.\nOdola aparte ekarri zuten eta harekin tripotak egiten hasi ziren. Marujak azaldu zigunez, odol litro bakoitzeko haragi kiloa (haragia eta koipea), baratxuria, gatza, mendafina, perrexila eta piperrautsa). Berdurazkoak egin izan dituzte inoiz, “baina oso neketsua da. Arrotza, porrua… baina hori ez da ohikoa Extremaduran”. Txorizo, saltxitxoi eta bestelakoetarako haragia txikitu zuten. Lana behar bezala egiteko ogi-apurrak gosaldu zituzten. 30 bat izan ziren extremadurar erara prestatutako apurrak dastatu zituztenak. Ogi txikituez aparte, tipula, baratxuria, txorizoa eta urdaia zuen.\nBazkaltzerako honakoak izan zituzten mahaira eseri ziren 50 bat kideek: eltzekoaren saldarekin egindako zopa, txitxirioak, aza eta eltzekoa egiteko erabilitako txerrikia (hezurrak, urdaia, belarrak, eskuak), postrea eta kafearekin bezperan egindako extremadurar gozoak. Nafarroan dauden etxe erregionaletako federazioko kide bat izan zen larunbatean La Encinan. Egun berean Nafarroako Gaztela-Leongo eta Valentziako etxeetan jarduerak zeuden. Altsasuarrek etxean zeregina zutenez, ezin izan zuten besteen ekitaldietan parte hartu.


Mekanizazio prozesu aurreratu osagarri mota - PTJ Denda\nHasiera > Zerbitzuak > Prozesu osagarria\nTXINAKO MAKINATZE PROZESU AURRERATUAK\nMekanizazio eragiketa osagarri mota sinpleak eta konplexuak.\nMekanizazioa lehengai zati bat nahi den azken forma eta tamainan ebakitzen den edozein prozesu da. Eskuratu aurrekontua zure diseinurako edo erabili gure doako CAD softwarea diseinatzeko, preziatzeko eta ordenatzeko. piezak fabrikatzen diren bitartean, soberan dagoen materiala kentzeko hainbat mekanizazio eragiketa eta prozesu behar dira.\nNazioartean eta mundu mailako kontratuen fabrikazioko zerbitzuak eta irtenbideak eskaintzea mundu osoko OEMentzat. Mekanizatutako, fabrikatutako, estanpatutako eta soldatutako osagai eta multzoetan espezializatua. Zerbitzu osoko ingeniaritza eta proiektuak kudeatzeko laguntza. Gaitasunak honakoak dira: CNC fresaketa bertikala, CNC torneaketa, laser ebaketa, CNC puntzonaketa, CNC konformazioa, torlojuen makinen lana, estanpazioa, hauts estaldura (hautsen metalurgia) eta soldadura robotikoa etab.\nSoftwarea: Pro-E®, Solid Works®, Auto-Cad®, Microsoft® Project eta Made2Manage®.\nLortu aurrekontua zure diseinurako orain edo erabili gure doako CAD softwarea zure piezak diseinatzeko, preziatzeko eta ordenatzeko.\nJar zaitez gurekin harremanetan Mekanizazio aurreratua makinistak gaur zure zati konplexuen berezitasunak aztertzeko.\nIkusi xehetasuna >> Ikusi xehetasuna >> 1


Herrigunea | Itsasondoko Udala\nHerrigunean lehendik dauden etxebizitza, industria edo zerbitzuetako eraikuntza guztiez gain, eremu honetan egin daitezkeen eraikin eta aldaketa obra eta lan guztiak aurreikusten ditu. Plano honetan ikusi daiteke Itsasondoko zati urbanizagarria eta bere ezaugarriak (esteka).\nHAPOa onartu zenetik herrigunea aldatzen joan da, gehien bat Beitiko lurretan egin diren etxebizitza multzoarekin. Hauez gain, herriguneko beste hainbat lekuetan ere etxebizitza berriak eraikitzea aurreikusten da. Eta Beko kalearen bukaeran dagoen Orbeldiko zelaian, industrigune berria ezartzea.\nEkipamendu kolektiboetan, HAPO honek eman digu eskola berria eraikitzeko proiektua martxan jartzea, pilotalekua plazarekin bateratzea, parkea berritzea edo irisgarritasuna ahalbidetzen joateko hainbat ekimen eta plan bultzatzea.


Sagardoa archivos - Sagardoaren Lurraldea\n“Gure Sagardo Berria” oihu eginda, Ander Gonzalez sukaldaria eta “A Bocados” saioko aurkezleak 2020 uztako sagardo berria aurkeztu du Astigarragan, XXVIII. Sagardo Berriaren Egunaren ospakizunean. Sagardo berria aurkezteaz gain, sagardoaren...\nGaur egun gure sagardoa produktu ordezkaezina dela ziurta genezake, gure kulturaren, gastronomiaren, sustapen turistikoaren eta Euskal Herriaren sendotasun sozioekonomikoaren ikurra. Orain dela gutxi arte, ekoizpena eta merkaturatzea irizpide tradizionalen arabera...\nAgurtzane Andueza (Zumarraga, 1969) Fraisoro laborategiko Kalitate eta Nekazaritza Berrikuntzako zerbitzuburua da. 20 pertsonak lan egiten dute bertan, eta sagardoa edo txakolinaz gain, animalia osasuna, lurrak eta substratuak, landare osasuna eta urak ere aztertzen...


Kontzertuak eta jaialdiak Azaro Musikalaren barruan\nArteako Azaro Musikalaren bigarren hamabostaldian, Zezili Deuna musikearen zaindariaren egunak hartzean dau protagonismo berezia. Holan Arratiako Musika Eskolako ikasleak eta Arteako eskolako umeak musikea ospatuko dabe jaialdi bitan.\nIzan be, hilaren 21ean, Musika Eskolako ikasleak 18:00etan batuko dira Kultur Etxeko Aretoan kalejiran urteteko prest. Kultur Etxetik, plazarantza abiatuko dira eta handik Batzokira kaminotik. Batzokiko parkinean, abesti batzuk kantau eta handik barriro Kultur Etxera txokolatea jateko.\nHurrengo egunean, barikuan eskolan izango da jaialdia 15:00etan. Eskola-umeak taldeka, kantau, musika tresnak jo edo koreografiak eginaz disfrutau eta disfrutau arazoko dabe musikeagaz. Egun berean, iluntzeko 20:30ean, Rusted egongo da Izar Zuri tabernan.\nAzaro Musikala beste kontzertu bategaz zarratuko da. Hurrengo barikuan, hilak 29, Los Cosmeticos taldearen kontzertua egongo dan Ustrukue tabernan 20:30ean.


Adituak eta Arituak\nLiteratura jolas Areto Literarioetan\nHastear da Galtzagorri elkarteak, Gipuzkoako Foru Aldundiaren babesarekin, sortutako Areto Literarioen bira. Laugarren urtea da literatura jolasteko eta hausnartzeko espazio bihurtzen dugula.\nZizurkil, Urretxu, Errenteria eta Lizartzako herrietan muntatuko ditugu aretoak 5-11 urte bitarteko ikasleek haiekin goza dezaten. Areto bakoitzean hamar dinamizazio saio eskainiko ditugu gutxienez harik eta haur gehienek parte har dezaten.\nZizurkilen irekiko dugu lehenengo aretoa azaroaren 16an. "Aliziaren burutazio miresgarriak" eramango dugu liburutegira. Galtzagorrin sortu dugun aretorik berriena da, 10 eta 11 urteko haurrei zuzendutako aretoa. Lewis Carroll-en obra handiak ez du irakaspenik, hala idatzi zuen idazleak. Asko du ironiatik eta hitz jolasetik, baita abenturatik ere. Aretoak hori guztia barne bildu du eta haurrei obra bera ezagutzera emateaz gain, umorea, moralaren zein ezarritako arauen gaineko hausnarketa eta arte heziketa sustatu nahi ditu.\nAzaroaren 20an, arratsaldez, familiei zuzendutako saioa eskainiko da.\nAzoaren 23an, Urretxun izango da "Itsaspeko bihotzak" aretoa. Genero berdintasuna eta hezkidetza lantzeko aretoa da. Bost gune daude itsasoan barreiaturik eta gune bakoitzean artearen bitartez eduki ideologiko zehatzak lantzen dira. Aretoa 2014an jaio zen Galtzagorriren eskutik. Aitziber Alonsok, Miren Guillok eta Mireia Delgadok sortu zuten eta bere baitan, besteak beste, Elena Odriozolaren eta Eider Eibarren ilustrazioak hartzen ditu.\nErrenterira, "Animaliek hizketan zekiten garaian" aretoa joango da urtarrilean. Animaliek ahozko tradizioan eta haur literaturan izan duten toki nabarmena balioesten duen aretoa da. Galtzagorrik 2006an sortutako aretoa da eta hainbat alegia aretoan kontatuak izateko sortu genituen propio. Are gehiago, lau alegia originalekin DVD bat egin genuen aretoan integratzeko. Aretoa 6-8 urte bitarteko haurrentzat egina dago eta haien parte hartzea ezinbestekoa du. Animalien deskribapenak, antzezpen txikiak eta kontalaritza uztartzen ditu, besteak beste. Helburua haurrek literatur genero ezberdinak jolasten landu ditzaten eta hori guztia espresuki diseinatutako espazioan.\nBukatzeko, urtarrilean, "Adur adur, ez naiz zure beldur" aretoa paratuko da Lizartzan. Juan Kruz Igerabideren Jonas eta hozkailubeldurtia (Aizkorri, 1999) ipuina da aretoaren oinarria. Euskadi Saria jaso zuen Igerabidek, izan ere ipuinak ezin hobeto jasotzen du beldurraren emozioa. Liburu hartan oinarriturik Itziar Zubizarretak sortu eta zuzendu eta Aitziber Alonsok diseinatutako areto honetan beldurraren emozioa lantzen da. Horretarako, Jonas-en ipuinean agertzen den sukaldea sortu zuen Galtzagorrik. Haurrek beldurra ematen duten pertsonaiekin egingo dute topo sukalde horretan, hots ikaragarriak entzungo dituzte eta gauza nazkagarriak ukitu. Horrez gain, beldurrari lotutako hainbat liburu ikusi eta irakurtzeko parada eskaintzen zaie.


Real Sociedad - CD Mirandés: informazio baliagarria - Real Sociedad de Futbol, SAD\nReal Sociedad - CD Mirandés\nInformazio baliagarria Koparako\nRealak ostegunean CD Mirandes taldearen aurka jokatuko du Reale Arena Futbol Zelaian, gaueko 21:00etan. Hemen duzu partidari buruzko informazio baliagarria:\nNeurketa hasi baino lehen\nTaldeari harrera egiteko zaleen deialdia 19:00erako dago aurreikusita, Madrid hiribidean. Autobusa handik minutu gutxira igaroko da hortik, eta, ondoren, eskuinera egingo du, Errondo pasealekuko biribilgunea hartu eta Ipar hondoan dagoen Reale Arenako parkinerako aldapara iritsiko da, Euskotreneko geltokiaren ondoan.\nAteak 19:30etan irekiko dira\nOstegunean, Reale Arenako ateak 19:30etan irekiko dira. Eserleku guztietan txalogarriak aurkituko dituzue giroa bikaina izan dadin.\nNeurketa hau ikusteko, pertsona heldu bat sartu ahal izango da infantil kategoria txartelarekin. ‘Bat, Bi, Hiru, Lau, Bost, Sei eserlekuarekin’ txartelarekin ere sartu ahal izango da. Etortzeko aukera ez baduzu, zure txartela lagun bati utzi diezaiokezu.\nTxarteldegia 10etatik aurrera irekita egongo da eguardiko 13:00ak arte. Eta arratsaldean 19:00etatik 21:00etara. Txarteldegia 3. atearen ondoan kokatua dago.\nBai Fan Zonek bai Reale Arenako beste tabernak, zerbitzua emango dute ateak irekitzen direnetik. 19:30etatik aurrera bokatak, hot dogak, etabar, aurkituko dituzu.\nReale Arenan dagoen denda ofiziala goizeko 10:00etan irekiko da asteazkenean eta gaueko 21:00etan itxiko da, hau da, partida hasten den unean.\nOtsaileko promozio bereziak.\nRS Smart Tag\nGogoan eduki, RS Smart Tag-a Realeko denda ofizialetan ipini daitekela denboraldi honetako zure kamisetan. Partida honetan zozketa eta abantail handiak izango dituzu zure RS Smart Tag-a eta Realzale aplikazioa lotzen baldin badituzu. Adibidez, Anduvan kanporaketa honen bigarren neurketa ikusteko bi sarrera zozketatuko ditugu.\nInformazioa: bulegoa eta dendak\nSarreren dirua itzuliko da\nDoako txartelaren irabazlea\nOstiralerako informazio baliagarria\nSarrerak jasotzen dituzte